gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3948, del 27-02-2001 (2001/1794)

Informació pública del programa d'actuació integrada per al desenvolupament de la unitat d'execució corresponent a l'àrea de repartiment delimitada a l'illa de cases, a la confluència dels carrers de Bidasoa, Juan Piñol i en projecte.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1794


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució corresponent a l'àrea de repartiment delimitada a l'illa de cases, a la confluència dels carrers de Bidasoa, Juan Piñol i en projecte. [2001/1794]
  
Per la Resolució de l'Alcaldia número U-695, de data 25 de gener de 2001, s'ha disposat el següent:
  
«Vista l'alternativa tècnica de programa d'actuació integrada presentada per la Mercantil Valenciana de Obras, SA, l'informe emés pel Servei de Planejament, i el dictamen de la Comissió Informativa d'Urbanisme de data 5 de novembre de 2000, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució número 2.242, de 7 de juliol de 1999, resolc:
  
Sotmetre a informació pública durant el termini de 20 dies hàbils, amb l'efecte suspensiu de llicències prescrit en l'article 57 de la Llei Reguladora de l'Activitat Urbanística, y 152 del Reglament de Planejament?, mitjançant anuncis en un diari d'informació general editat en la Comunitat Valenciana, i posterior o simultáneament en el Diari Oficial de la Generalitat Valenciana i, prèvia remisió dels avisos prescrits en l'article 46.3 de la LRAU, l'alternativa tècnica de programa d'actuació integrada presentada per Mercantil Valencia de Obras, SA, en data de 31 de maig de 2000, per al desenvolupament de la unitat d'execució delimitada a l'illa de cases a la confluència dels carrers de Bidasoa, Juan Piñol i en projecte de València, que inclou una memòria justificativa, pla de reforma interior i a avantprojecte d'urbanització.
  
En aquest termini, comptador a partir de la publicació de l'anunci d'exposició pública en el Diari Oficial de la Generalitat Valenciana, podran presentar-se al Servei Municipal de Planejament (avinguda d'Aragó, 35), tant al·legacions com alternatives tècniques que pretenguen competir amb l'exposada al públic, i quedarà prorrogat el termini per 20 dies addicionals si en els 10 primers d'informació pública alguna persona, prestant-ne caució per un import de 500.000 pessetes, es comprometera a presentar una alternativa tècnica substancialment distinta a la inicial.»
Diari Oficial de la Generalitat Valenciana


Sumari del DOGV 4060, del 08-08-2001 (2001/7988)

Informació pública de la modificació parcial núm. 2 del Pla General d'Ordenació Urbana relatiu a modificació de la qualificació de la parcel·la per al centre cívic de la tercera edat de l'Ajuntament de Calp.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7988


Organisme emissor
:   Ajuntament de Calp

Tipus de document
:   Anunci

Informació pública de la modificació parcial núm. 2 del Pla General d'Ordenació Urbana relatiu a modificació de la qualificació de la parcel·la per al centre cívic de la tercera edat de l'Ajuntament de Calp. [2001/X7988]
  
El Ple de l'Ajuntament de Calp, en sessió extraordinària i urgent, feta el dia 25 de juny de 2001, adoptà entre altres l'acord següent:
  
?Primer
  
Modificar l'ús dotacional públic del solar situat entre l'avinguda de Masnou i la plaça de Manuel Miró Soler, i determinar-hi l'ús educatiu cultural (ED) i l'assistencial (TD).
  
Segon
  
Que els Serveis Tècnics efectuen el document de refosa corresponent que reflectisca tant les noves determinacions com les que queden en vigor, a fi de reemplaçar l'antiga documentació.
  
Tercer
  
A fi de dotar de la major seguretat jurídica possible la present modificació, procedir a la publicació d'aquest edicte d'exposició pública en el Diari Oficial de la Generalitat Valenciana.
  
Quart
  
Donar compte del present acord a la Comissió Territorial d'Urbanisme d'Alacant als efectes oportuns?.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 3919, del 17-01-2001 (2001/87)

Informació pública de la modificació núm. 27 del PGOU relativa a la redistribució de volumetria a l'illa de cases delimitada pels carrers de la Mare de Déu del Carme, Santa Càndida, Santa Isabel i Passeig Febrer Soriano.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3919

Data del DOGV
:   17-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/87


Organisme emissor
:   Ajuntament de Benicarló

Tipus de document
:   Anunci

Informació pública de la modificació núm. 27 del PGOU relativa a la redistribució de volumetria a l'illa de cases delimitada pels carrers de la Mare de Déu del Carme, Santa Càndida, Santa Isabel i Passeig Febrer Soriano. [2001/X87]
  
La corporació municipal, en la sessió del 30 de novembre de 2000, va acordar sotmetre a informació pública la modificació núm. 27 del PGOU, relativa a la redistribució de volumetria en l'illa de cases delimitada pels carrers de la Mare de Déu del Carme, Santa Càndida, Santa Isabel i Passeig Febrer Soriano.
  
Per això, de conformitat amb allò preceptuat en l'art. 38.2 de la LRAU, s'exposa al públic pel període d'un mes, comptador des de la publicació d'aquest anunci en el DOGV, a efectes d'examen i presentació d'al·legacions o reclamacions.
  
Examen de l'expedient, Negociat d'Urbanisme, Oficina Tècnica Municipal, de dilluns a divendres, de 9 a 14 hores.
Diari Oficial de la Generalitat Valenciana


Sumari del DOGV 3960, del 15-03-2001 (2001/1882)

RESOLUCIÓ de 21 de febrer de 2001, de l'Institut Valencià de Finances, per la qual anuncia l'emissió de pagarés de la Generalitat Valenciana per un import de 8.340.000,00 euros, emissió de 21 de febrer de 2001.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1882


Data del document
:   21-02-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 21 de febrer de 2001, de l'Institut Valencià de Finances, per la qual anuncia l'emissió de pagarés de la Generalitat Valenciana per un import de 8.340.000,00 euros, emissió de 21 de febrer de 2001. [2001/A1882]
  
El Conveni de Col·laboració del Programa d'Emissió de Pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 8.340.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 3.212.000,91 882.038.832
  
6 mesos 2.603.000,50 194.966.758
  
12 mesos 1.522.000,14 749.542.492
  
18 mesos 1.003.000,83 322.436.158
Diari Oficial de la Generalitat Valenciana


Sumari del DOGV 4049, del 24-07-2001 (2001/7314)

Informació pública de l'expedient de modificació de l'estudi de detall del polígon 1.2 A de Gran Alacant, de l'Ajuntament de Santa Pola.
----------------------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7314


Organisme emissor
:   Ajuntament de Santa Pola

Tipus de document
:   Anunci

Informació pública de l'expedient de modificació de l'estudi de detall del polígon 1.2 A de Gran Alacant, de l'Ajuntament de Santa Pola. [2001/X7314]
  
Per Decret d'Alcaldia núm. 1.225, de data 10 de juliol de 2001, es resol:
  
Sotmetre a informació pública mitjançant anunci en edicte publicat en el Diari Oficial de la Generalitat Valenciana, en el diari Información d'Alacant i fixat al tauler d'edictes de l'Ajuntament de Santa Pola, i pel termini de vint dies des de la seua publicació oficial, i amb els efectes i les determinacions establerts en els articles 46, 52 i 57 de la Llei 6/1994, Reguladora de l'Activitat Urbanística, l'expedient de modificació de l'estudi de detall del polígon 1.2. A de Gran Alacant, sol·licitat per Eurosol 2000, SL, i redactat per l'arquitecte senyor Ángel Gambín Pallarés, a efectes de la seua consulta en l'Àrea d'Urbanisme de l'Ajuntament, i qualsevol persona podrà formular-hi les al·legacions i propostes tècniques que es consideren procedents.
  
Assenyalar com a àmbit territorial afectat per aquest estudi de detall, als efectes de suspensió de la concessió de llicències de parcel·lació de terrenys, edificació i demolició, el que s'hi descriu.
  
Cosa que fem pública, de conformitat amb el que disposa l'art. 46 de la Llei Reguladora de l'Activitat Urbanística, a los efectes assenyalats.
Diari Oficial de la Generalitat Valenciana


Sumari del DOGV 4155, del 26-12-2001 (2001/12561)

Expedient número 169/2001. Adjudicació de l'assistència tècnica per a la prestació de serveis informàtics i telemàtics de desenvolupament, implantació i gestió dels Sistemes d'Informació Comuns (projecte SEC).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4155

Data del DOGV
:   26-12-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/12012


Data del document
:   13-12-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Expedient número 169/2001. Adjudicació de l'assistència tècnica per a la prestació de serveis informàtics i telemàtics de desenvolupament, implantació i gestió dels Sistemes d'Informació Comuns (projecte SEC). [2001/X12176]
  
La Presidència de la Generalitat Valenciana, en compliment del que estableix l'article 93.2 del text refós de la Llei de Contractes de les Administracions Públiques i 119 del Reglament i als efectes que s'hi determinen, fa pública l'adjudicació del contracte següent:
  
1. Entitat adjudicadora
  
a) Organisme: Generalitat Valenciana. Presidència de la Generalitat Valenciana.
  
b) Dependència que tramita l'expedient: Secretaria General Administrativa.
  
c) Número d'expedient: 169/2001
  
2. Objecte del contracte
  
a) Tipus de contracte: consultoria i assistència tècnica.
  
b) Descripció de l'objecte: assistència tècnica per a la prestació de serveis informàtics i telemàtics de desenvolupament, implantació i gestió dels sistemes d'informació comuna (projecte SEC).
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 29 d'agost de 2001; Boletín Oficial del Estado de data 14 de setembre de 2001; Diario Oficial de las Comunidades Europeas de data 1 de setembre de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert
  
c) Forma: concurs.
  
4. Pressupost base de licitació
  
Import total: quaranta-cinc milions de pessetes (13.329.059 PTA/ 270.455,44 euros).
  
5. Adjudicació
  
a) Data: 28 de novembre de 2001.
  
b) Contractista: ODEC Centro de Cálculo y Aplicaciones Informáticas, SA.
  
c) Import d'adjudicació: trenta-vuit milions set-centes mil pessetes (62.695.591 PTA/ 232.591,68 euros).
  
València, 13 desembre de 2001.- El secretari general: Vicente Gomis Cerdán.
  
Presidència de la Generalitat
Diari Oficial de la Generalitat Valenciana


Sumari del DOGV 4089, del 19-09-2001 (2001/9076)

Notificació en extracte al senyor Juan Garrido Pomares. Expedient número 106/2000.
----------------------------------------------------------------------------------

### Dades del document

Número de DOGV
:   4089

Data del DOGV
:   19-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9076


Organisme emissor
:   Conselleria de Benestar Social

Tipus de document
:   Anunci

Notificació en extracte al senyor Juan Garrido Pomares. Expedient número 106/2000. [2001/A9076]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè l'interessat puga tenir coneixement íntegre de l'acte i quede constància de tal coneixement, podrà comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer Fernando Madroñal, 52 d'Alacant, de 10.00 a 14.00 hores.
  
- Expedient número: 106/2000.
  
- Interessat: Juan Garrido Pomares.
  
- Últim domicili conegut: desconegut.
  
- Resolució de la Direcció Territorial de Benestar Social d'Alacant, de data 28 de maig de 2001, en la qual s'adopten els acords:
  
Acolliment familiar permanent amb família extensa amb caràcter provisional.
  
Contra aquesta resolució, els interessats podran interposar un recurs davant l'ordre jurisdiccional civil, d'acord amb l'establert en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4022, del 15-06-2001 (2001/5566)

Informació pública del projecte de renovació del mobiliari urbà i pavimentació a la part antiga de la ciutat de València.
-------------------------------------------------------------------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5566


Organisme emissor
:   Ajuntament de València

Tipus de document
:   Anunci

Informació pública del projecte de renovació del mobiliari urbà i pavimentació a la part antiga de la ciutat de València. [2001/A5566]
  
La Comissió de Govern, en la sessió ordinària del dia 11 de maig de 2001, va acordar:
  
Vista la moció del regidor delegat de l'Àrea d'Urbanisme, els informes del Servei d'Obres d'Infraestructura, Intervenció de Fons i Servei de Contractació, s'acorda:
  
Primer. Aprovar el projecte de renovació del mobiliari urbà i pavimentació a la part antiga de la ciutat de València i encomanar-ne l'execució a Dragados Obras y Proyectos, SA, codi d'identificació fiscal A-82334715, titular de la contracta global d'obres d'urbanització, per la quantitat de 26.822.855 pessetes, IVA inclòs.
  
Segon. Cal pagar la despesa amb càrrec a la partida JB230 4324 61533, ítem 2001/055420, tot això segons la proposta 2001/03865.
  
Tercer. Condicionar l'execució del projecte al que acorde la corporació sobre imposició o no-imposició de contribucions especials.
  
Quart. Publicar aquest projecte en el Diari Oficial de la Generalitat Valenciana, de conformitat amb el que disposen els articles 34, 53 i 59 de la Llei Reguladora de l'Activitat Urbanística de la Generalitat Valenciana.
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté pot interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que haja sigut resolt, pot entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportuna.
  
Cosa que li comunique als efectes oportuns.
Diari Oficial de la Generalitat Valenciana


Sumari del DOGV 3995, del 09-05-2001 (2001/3620)

Informació pública de l'estudi de detall de la unitat d'execució Pous 2.
------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3620


Organisme emissor
:   Ajuntament de Riba-roja de Túria

Tipus de document
:   Anunci

Informació pública de l'estudi de detall de la unitat d'execució Pous 2. [2001/F3620]
  
El senyor Salvador Liñana Ruiz i el senyor Juan José Guillén Pernia, a l'empara del que s'estableix en l'article 52 en relació amb els articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, han sol·licitat que s'inicie la tramitació per a l'aprovació pel Ple d'aquesta corporació del programa de l'estudi de detall de la unitat d'execució Pous 2.
  
Per la Resolució de l'Alcaldia número /01, de 28 de març de 2001, s'ha acordat sotmetre la dita proposta a informació pública pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana i en un periòdic de major difusió a nivell provincial.
  
Cosa que es fa pública perquè els interessats hi puguen presentar al·legacions, durant el període d'informació pública, a les oficines municipals, plaça de l'Ajuntament, número 9, de Riba-roja de Túria, en el termini de 20 dies hàbils, comptadors des de l'aparició d'aquest edicte en el Diari Oficial de la Generalitat Valenciana, per a la qual cosa podran consultar a l'Ajuntament la documentació íntegra que conté l'expedient.
  
Transcorregut el termini de 20 dies hàbils sense presentació d'al·legacions s'elevarà al Ple perquè s'aprove.
Diari Oficial de la Generalitat Valenciana


Sumari del DOGV 4081, del 07-09-2001 (2001/8625)

Informació pública dels projectes d'urbanització i de reparcel·lació del polígon industrial.
--------------------------------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8625


Organisme emissor
:   Ajuntament de Canet d'en Berenguer

Tipus de document
:   Anunci

Informació pública dels projectes d'urbanització i de reparcel·lació del polígon industrial. [2001/Q8625]
  
El Ple de l'Ajuntament, en la sessió extraordinària de 25 de juliol de 2001, va aprovar inicialment els projectes d'urbanització i de reparcel·lació del polígon industrial de Canet d'En Berenguer, presentats per l'agent urbanitzador Actividades Integradas Urbanísticas, SL, i en va acorda el sotmetiment a informació pública.
  
En conseqüència, de conformitat amb el que s'estableix en la legislació vigent, se sotmeten aquests projectes a informació pública pel termini de 20 dies des de la darrera publicació d'aquest edicte, durant els quals i en hores d'oficina es trobaran a la Secretaria d'aquest ajuntament a disposició de qui desitge examinar-los. Durant el termini indicat, també s'hi poden formular per escrit les al·legacions que s'estimen convenients.